ഗുജറാതിലെ തുറമുഖത്ത് നിന്ന് 21000 കോടി വിലവരുന്ന മയക്കുമരുന്ന് പിടിച്ച സംഭവത്തില് ഇഡി അന്വേഷണം തുടങ്ങി കേന്ദ്രസംസ്ഥാന സര്കാറുകള്ക്കെതിരെ കോണ്ഗ്രസ് അഹമദാബാദ്: 22.09.2021 ഗുജറാത്തിലെ തുറമുഖത്ത് നിന്ന് 21000 കോടി വിലവരുന്ന മയക്കുമരുന്ന് പിടിച്ച സംഭവത്തില് ഇഡി അന്വേഷണം തുടങ്ങി. അതേസമയം സംഭവത്തിനെതിരെ ആഞ്ഞടിച്ച് കോണ്ഗ്രസ് രംഗത്തെത്തി. ഇത് ഒറ്റപ്പെട്ട സംഭവമായി കാണാനാകില്ലെന്നും ഗുജറാതും കേന്ദ്രവും ഭരിക്കുന്ന ബിജെപി സര്ക്കാറും സംശയ നിഴലിലാണെന്ന് കോണ്ഗ്രസ് ആരോപിച്ചു.രണ്ട് കണ്ടെയ്നറുകളിലായി എത്തിയ 3000 കിലോ ഹെറോയിനാണ് ഖച്ച് ജില്ലയിലെ മുന്ദ്രാതുറമുഖത്ത് നിന്ന് പിടിച്ചത്. തീവ്രവാദ പ്രവര്ത്തനങ്ങള്ക്കുള്ള പണം കണ്ടെത്താനാണ് ലഹരി കടത്തെന്നാണ് സൂചന. സംഭവത്തില് ഡിആര്ഐയ്ക്കൊപ്പം ഇഡിയും അന്വേഷണം ഏറ്റെടുത്തിട്ടുണ്ട്. ഇത് പോലെ എത്ര കണ്ടെയ്നറുകള് വന്ന് പോയിക്കാണുമെന്ന് കോണ്ഗ്രസ് വക്താവ് പവന് ഖേര ചോദിച്ചു. ഭീകരര് ഗുജറാത് തീരം ഉപോയഗിക്കുന്നതായി സംശയിക്കണമെന്ന് മുന്പ് നടന്ന ചില ലഹരി വേട്ട കൂടി ഓര്മിപ്പിച്ച്കൊണ്ട് ഖേര മാധ്യമങ്ങളോട് പറഞ്ഞു. അറസ്റ്റിലായ അഫ്ഗാന് പൗരന്മാരെയും തമിഴ്നാട് സ്വദേശികളായ ദമ്ബതികളെയും അന്വേഷണ ഏജന്സികള് ചോദ്യം ചെയ്യുകയാണ്.